cyanic-selkie/wikianc huggingface dataset:
Ville Hytönen
thumb|Ville Hytönen Kaliningradin SLOWWWO-runofestivaaleilla [[23. elokuuta 2008.]] Ville Otto-Erik Hytönen (s. 9. huhtikuuta 1982 Porvoo) on suomalainen Virossa asuva runoilija ja kirjallisuusalan vaikuttaja. Hänet valittiin Suomen kirjailijaliiton puheenjohtajaksi syksyllä 2022.
Elämä ja ura
Hytönen perusti Savukeidas Kustannuksen yhdessä Erno Selänteen kanssa ja toimi sen kustannuspäällikkönä. Vuosina 2011–2015 Hytönen toimi myös tamperelaisen Tulenkantajien kirjakaupan toisena isäntänä yhdessä Erkki Kiviniemen kanssa. Kaupan omistivat Savukeidas ja Kiviniemen Sanasato-kustantamo. Kauppa myytiin Teos-kustantamolle vuonna 2016 ja lopetti toimintansa 2019.
Hytönen on ollut perustamassa Tulenkantaja-kirjallisuuspalkintoa, Turun Kirjan taloa, Burning Bridge -kirjallisuusagentuuria, kirjailijaresidenssejä Villa Werner ja Villa Anniina ja digitaaliseen kokeilevaan runouteen keskittyvää Nokturno-verkkoportaalia. Hän on ollut Suomen kirjailijaliiton johtokunnan jäsen vuodesta 2020 sekä puheenjohtaja syksystä 2022.
Hytösen toinen lastenkirja Hipinäaasi ja apinahiisi (kuvitus Matti Pikkujämsä) oli vuoden 2013 Finlandia Junior -palkintoehdokkaana. Hytösen vironkielinen teos Kes kardab maskiga koera (Suomeksi Kuka pelkää naamarikoiraa) oli IBBY Estonian ehdokkaana parhaasta ulkomaalaisesta lastenkirjasta. Hytösen runoja on käännetty kahdeksalletoista kielelle ja kirjoja ruotsiksi, norjaksi, viroksi, italiaksi ja kreikaksi.
Hytönen on ollut naimisissa runoilija ja nuortenkirjailija Vilja-Tuulia Huotarisen kanssa. Hytösellä on lapsi yhdessä suomentaja ja tietokirjailija Anniina Ljokkoin kanssa. Hytönen on vuodesta 2020 asunut perheineen Harkun kunnan Suurupin rannikkokylässä noin 25 kilometriä Tallinnasta länteen.
Iron Sky: The Coming Race
Iron Sky: The Coming Race on vuonna 2019 ensi-iltansa saanut science fiction -komediaelokuva, jonka on ohjannut Timo Vuorensola. Se on elokuvan Iron Sky (2012) jatko-osa, ja se sijoittuu vuoteen 2047. Elokuvan pääosissa ovat Lara Rossi, Vladimir Burlakov, Kit Dale, Julia Dietze, Stephanie Paul, Tom Green ja Udo Kier. Elokuvan suomalaisnäyttelijöitä ovat Tero Kaukomaa, Jukka Hildén ja Kari Ketonen.
Iron Sky: The Coming Race sai ensi-iltansa 16. tammikuuta 2019. Se oli Suomen kallein näytelmäelokuva 20 miljoonan euron budjetilla. Jotta elokuva olisi tehnyt voittoa, sen olisi pitänyt tekijöiden arvion mukaan vähintään kaksinkertaistaa alkuperäisen elokuvan katsojamäärät. Suomen ensi-iltajaksolla elokuva sai kuitenkin vain murto-osan alkuperäisen elokuvan katsojaluvuista ja kriitikoiden arviot ovat olleet pääosin murskaavia. Suomessa elokuva keräsi lopulta noin 30 000 katsojaa. Myös taloudellisesti elokuva oli hyvin tappiollinen, ja se tuotti kansainvälisesti noin 400 000 dollaria.
Tuotanto
Elokuvaa alettiin kuvata Belgiassa jo vuonna 2015, mutta ongelmat alkoivat kuvausten päätyttyä. Keväällä 2017 efekteistä vastaava yritys tarkasti kustannuslaskelmiaan, ja yhtäkkiä elokuvan budjetista puuttuikin 2,5 miljoonaa. Viivästyksen takia yksi elokuvan tärkeä rahoittaja Universal Studios vetäytyi hankkeesta, ja koko tuotanto jouduttiin keskeyttämään. Projekti ehti olla pysähdyksissä 1,5 vuotta, ennen kuin se lopulta valmistui vuonna 2019.
Elokuvan tunnuskappaleena on Sunrise Avenuen tammikuussa 2019 julkaisema ”Iron Sky”.
Vastaanotto
Iron Sky: The Coming Race sai kriitikoilta pääosin negatiivisen vastaanoton. Helsingin Sanomien kriitikko Juho Typön mielestä elokuva on ”aivan hirveän huono”. Yle Uutisten Jonni Aromaa kirjoitti sen olevan "yksi huonoimpia elokuvia, joita olen koskaan nähnyt".
Huppukuhankeittäjä
Huppukuhankeittäjä (Oriolus xanthornus) on kuhankeittäjien heimoon kuuluva varpuslintu.
Levinneisyys
Huppukuhankeittäjää tavataan laajalla alueella Etelä- ja Kaakkois-Aasiassa. Sitä on kuvattu yleiseksi, ja laji on luokiteltu elinvoimaiseksi.
Robert Margelin
pienoiskuva|Robert Margelin (1950-l?) Sulo Robert ("Bobben") Margelin (29. joulukuuta 1912 Helsinki – 17. elokuuta 1995 Helsinki) oli suomalainen metsänhoitaja, virkamies ja metsätalouden asiantuntija, joka sai ylimetsänhoitajan ja metsäneuvoksen arvonimet.
Henkilöhistoria
Margelinin vanhemmat olivat postiljooni Otto Wilhelm Margelin ja Olga Fredrika Wasenius ja puolisot 1938–1947 Ilse Anita Sourander ja vuodesta 1952 Stella Suominen. Margelin tuli ylioppilaaksi Svenska normallyceumista 1930 ja valmistui metsänhoitajaksi Helsingin yliopistosta 1934 ja ekonomiksi Svenska handelshögskolanista 1936. Kääntäjän tutkinnon hän suoritti 1975. Margelin oli Metsähallituksen ylimääräinen metsänhoitaja Lieksan ja Nurmeksen hoitoalueilla 1934, Lieksan hoitoalueella 1935 ja Haapajärven ja Kuhmon hoitoalueilla 1936–1938 ja Kankaan Paperi Oy:n osastopäällikkö Jyväskylässä 1938–1939.
Centralskogssällskapet Skogskulturin, vuodesta 1968 Centralskogsnämnden Skogskultur, Uudenmaan ja Turunmaan metsänparannuspiirin apulaismetsänhoitaja Margelin oli 1939–1942 ja piirimetsänhoitaja 1942–1948 sekä Helsingin metsänhoitolautakunnan, vuodesta 1968 piirimetsälautakunta, metsänhoitaja vuodesta 1965 ja päämetsänhoitaja 1968–1976. Hän oli myös Halikon, Uskelan, Angelniemen ja Salon pika-asutustoimikuntien jäsen 1940–1941 ja Helsingin polttopuukeskuksen osastopäällikkö 1945–1946. Hänellä oli lisäksi useita asiantuntija- ja luottamustehtäviä. Ylimetsänhoitajan arvonimen Margelin sai 1969 ja metsäneuvoksen arvonimen 1977.
Dene-jeniseiläiskielet
pienoiskuva|Hypoteettisen kielikunnan levinneisyysalue Dene-jeniseiläiskielet on hypoteettinen kielikunta, johon lasketaan kuuluvaksi na-dené-kielet sekä jeniseiläiset kielet. Hypoteesi sai alkunsa vuosina 2006–2010, kun Washingtonin yliopistossa työskentelevä Edward J. Vajda, joka perusti sen havaitsemiinsa yhtäläisyyksiin kahden kieliryhmän sanastojen välillä. .
Tuulikki Metsola
Paula Tuulikki Metsola (s. 12. joulukuuta 1938 Helsinki) on suomalainen matkaopas, eläkeläinen ja kirjailija.
Bentsonitriili
Bentsonitriili on orgaaninen yhdiste (nitriili), joka on huoneenlämmössä (20 °C) olomuodoltaan väritöntä nestettä, jolla on tunnusomainen haju. Sen kemiallinen kaava on C7H5N ja rakennekaava on C6H5(CN). Bentsonitriilista käytetään myös nimityksiä syanobentseeni, bentsoehapponitriili ja fenyylisyanidi.
Bentsonitriilin moolimassa on 103,1 g/mol, sulamispiste –12,8 °C, kiehumispiste 190,7 °C, suhteellinen tiheys 1,0 g/cm3 (vesi = 1,0 g/cm3), liukoisuus veteen 22 °C lämpötilassa 0,1–0,5 g/100 ml, leimahduspiste 75 °C c.c., itsesyttymislämpötila 550 °C ja CAS-numero 100-47-0.
Ympäristö- ja terveysvaikutukset
Lyhytaikainen altistus ärsyttää silmiä, ihoa ja hengitysteitä.
Kuunnellaan vaan taivasta
"Kuunnellaan vaan taivasta" oli Hectorin ensimmäinen single Ei selityksiä -albumilta. Kappale ilmestyi vuoden 2003 lopulla. Kappale ottaa kantaa sotaan: laulussa kysytään onko ulkosalla turvallista vai ovatko sekä Allah että Jumala vuorotteluvapaalla. Hector myös jatkaa tässä kappaleessa Hidas-levyllä alkanutta uskonnollisfilosofista pohdiskeluaan. Kappaleen sävellys ja sanoitus ovat Hectorin käsialaa.
Puttosenjärvi
Puttosenjärvi on Pirkanmaalla Virroilla Puttosen kylän lähellä sijaitseva järvi.
Maantietoa
Järven pinta-ala on 7,4 hehtaaria, se on 700 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,7 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Toisveden lähialueeseen (35.421) se kuuluu. Järven vedenpinnan korkeus on 127,1 metriä mpy.
Sevilla-Santa Justan rautatieasema
Sevilla-Santa Justan rautatieasema on Sevillan päärautatieasema, jonka kautta kulkevat kaikki Sevillaan liikennöitävät kauko- ja lähijunat. Asema on Andalusian vilkkain ja koko Espanjan kolmanneksi vilkkain rautatieasema Madridin Atochan ja Barcelonan Santsin jälkeen. Asemaa ylläpitää Administrador de Infraestructuras Ferroviarias.
Asema rakennettiin vuosien 1987 ja 1991 välillä. Uusi asema mahdollisti riittävän liikenteen vuoden 1992 Sevillan maailmannäyttelyä varten.
Asemalta on Renfen Media Distancia -kaukojunayhteydet Cadizin, Córdoban, Jaénin, Malagan, Almerían, Méridan ja Huelvan suuntiin. Malagaan ja Córdobaan pääsee myös nopeammilla Avant-junilla. Barcelonaan ja Madridiin on huippunopeat AVE-yhteydet. Sevillan Cercanías-lähijunajärjestelmän kaikki linjat kulkevat Santa Justan aseman kautta.
Sevillan metron suunnitteilla olevan linjan 2 on tarkoitus kulkea Santa Justan aseman kautta.
Aarre Heino
Aarre Olavi Heino (s. 29. joulukuuta 1938 Ylivieska) on suomalainen Tampereen yliopiston emeritus professori ja kirjallisuustieteilijä.
Iram
thumb|Maalaus: Edwin Deakin (1838–1923).
Iram tai ”pilareitten Iram” (arab. إرَم ذَات ٱلْعِمَاد‎ eli Iram dhāt al-ʿimād) on Arabian niemimaalle keskiajan islamilaisessa tarinaperinteessä sijoitettu legendaarinen, kultainen kaupunki. Tarina sai alkunsa Koraanin säkeistä, joissa mainitaan Herran langettaneen tuomion Iramin ylle. Katkelma on lyhyt ja epämääräinen: mahdollisesti Iram viittaa ”Aramin heimoon” ja ”pilarit” telttojen kiinnityspylväisiin. Keskiajalla katkelman pohjalta syntyi tarina mahtavasta kaupungista, jonka ylpeä, jumalaton mies rakensi kilvoitellakseen paratiisin kauneuden kanssa.
Islamilaisen kirjallisuuden ohella Iram esiintyy monissa länsimaisissa seikkailu- ja kauhutarinoissa, jotka sijoittuvat itämaille. Niissä kaupungin nimi esiintyy yleensä muodossa Irem.
Iram Koraanissa
Taru Iramista sai alkunsa Koraanista, jossa sana mainitaan ohimennen''. Aamunkoiton suurassa'' (89:6–8) sanotaan:"”Etkö tiedä, mitä Herrasi teki Aadille, pylväikköjen Iramille, jonka kaltaista ei ole maailmaan toista luotu”."Toisen suomennoksen mukaan säkeet kuuluvat: "”Etkö ole miettinyt sitä, mitä Herrasi teki Aadille, ja Aramin heimolle, jonka rakennuksia tukivat ylväät pilarit, sellaiset, joiden vertaisia ei rakennettu muissa kaupungeissa.”"
Tarina Ibn Khaldunin mukaan
Koraanin pohjalta syntyi keskiajalla suosiota saavuttanut tarina, jota tunisialainen Ibn Khaldun (1332–1406) ruotii historiateoksensa Muqaddimah johdannossa. Ibn Khaldun oli islamilaisen lain asiantuntija, joka kirjoitti myös laajan historiateoksen.
Ibn Khaldun toteaa, että Koraanin kommentaattorit katsovat sanan ”Iram” tarkoittavan kaupunkia, jossa on pilareita eli pylväitä. He kertovat, että Ad ibn ’Us ibn Iramilla oli kaksi poikaa, Shadid ja Shaddad, jotka hallitsivat hänen jälkeensä. Kun Shadid oli kuollut Shaddad hallitsi yksin. Kuultuaan tarinan Paratiisista Shaddad sanoi: ”Minä rakennan jotain vastaavaa.” Ja hän rakensi Iramin kaupungin Adenin aavikolle. Aikaa siihen kului kolmesataa vuotta, mutta se ei ollut liikaa Shaddadille, joka itse eli 900 vuoden ikäiseksi.
Iramista kerrotaan, että se oli laaja kaupunki, jossa oli kultaisia ja hopeisia linnoja, smaragdi- ja zirkonipylväitä sekä kaikenlaisia puita ja virtaavia jokia. Kun kaupunki oli valmis, Shaddad hoveineen lähti sinne, mutta kun seurue oli yhden päivän ja yhden yön matkan päässä kaupungista, Jumala lähetti taivaasta voimakkaan äänen, ja kaikki kuolivat. Näin asian selittävät al-Tabari, al-Tha’alibi, al-Zamakhshari ja muut Koraanin kommentaattorit.
Kommentaattorit välittävät myös tarinan, joka on peräisin Muhammedin seuralaiselta 'Abdallah ibn Qilabahilta. Kun tämä oli lähtenyt etsimään kameleitaan, hän osui kultaiseen kaupunkiin ja vei sieltä mukanaan aarteita niin paljon kuin pystyi kantamaan. Tarina kantautui kalifi Muawijan korviin, jolloin tämä kutsutti miehen luokseen. Tämän jälkeen mies nimeltä Ka’b al-Ahbar kertoi kalifille, että kyseessä oli ”pylväikköjen Iram”. Hän ennusti myös, että Muawijan elinaikana Iramiin menisi punertava, punaposkinen ja lyhyt muslimi, jolla oli luomi kulmakarvojen kohdalla ja toinen niskassa. Kun hän kääntyi ympäri ja näki Ibn Qilabahin, hän huudahti: ”Tämä on juuri se mies!”
Ibn Khaldunin tulkinta
Ibn Khaldun toteaa, että sen koommin muita tietoja Iramista ei ole saatavilla. Adenin aavikko, jossa kaupungin pitäisi olla, on keskellä Jemeniä. Se on asuttua seutua ja koluttu läpikotaisin, mutta Iramista ei ole saatu mitään vihiä. Jos Koraanin kommentaattorit olisivat sanoneet, että kaupunki on monen muun tavoin kadonnut, tarinassa voisi olla jotain järkeä. Kommentaattorit kuitenkin korostavat, että kaupunki on edelleen siellä. Joidenkin mielestä kaupungilla tarkoitettiin Bagdadia. Jotkut menevät järjettömyydessä niin pitkälle, että sanovat kaupungin olevan näkymätön ja ainoastaan taikureiden ja velhojen paljastettavissa. Nämä käsitykset olivat Ibn Khaldunin mielestä hölynpölyä.
Ibn Khaldun lähestyy Koraanin ilmaisua kielitieteellisesti ja toteaa että ”pilareiden” on sanan Iram attribuutti. Sanalla ذَات ٱلْعِمَاد on ymmärretty ”pylväitä”, jolloin Iram voisi olla kaupunki. Ibn Khaldunin mukaan sana tarkoittaa kuitenkin teltan kiinnityspylväitä. Iram puolestaan on ilmaisussa heimoa tarkoittava nimi.
Ilmaisu Koraanin käännöksissä
Hämeen-Anttila on suomentanut kohdan ”pylväikköjen Iramiksi”. Sen sijaan Ahsen Böhren julkaisema suomennos, joka perustuu Pickthallin englantilaiseen käännökseen, tulkitsee ibn Khaldunia seuraten Iramin (Aramin) heimonimeksi: ”mitä Herrasi teki Aadille, ja Aramin heimolle”.
Legendaariset kultamaat
Jareer Abu-Haidar (1996) toteaa, että Iram on islamilainen versio mytologioiden romanttisista kultakaupungeista, eldoradoista. Kukaan ei ole kaupunkia nähnyt, mutta monet karavaanit ovat etsinnöissä tuhoutuneet. Abu-Haidar kertoo myös Abu Hamid al-Ghanatin (k. 1169) välittämän tarinan Iramista. Säihkyvät valot tuikkivat öisin sen kultaisista ja rubiinin peittämistä pylväistä. Kun matkailija lähestyy näitä valoja, ne kuitenkin pakenevat hänen edellään. Aridah on kirjoittanut aiheesta elämän ikuista toiveikkuutta heijastavan runon ”Matka Iramiin”.
Oseanialaiset kielet
pienoiskuva|Oseanialaisten kielten puhuma-alue. Eri alaryhmät eroteltu eri värein. Oseanialaiset kielet ovat austronesialaiseen kielikuntaan kuuluva kieliryhmä. Siihen kuuluvia kieliä on Glottologin arvion mukaan 521. Oseanialaisia kieliä puhutaan suurimmassa osassa Oseaniaa: Mikronesiassa, Polynesiassa sekä suurimassa osassa Melanesiaa. . Joskus kieliryhmästä käytetään myös nimeä itä-austronesialaiset kielet.
Puhujamäärältään suurin oseanialainen kieli on fidži. Sillä on toisena kielenään kieltä puhuvat mukaan lukien noin 550 000 puhujaa pääasiassa Fidžillä. Muita yli 100 000 ihmisen äidinkielenään puhumia oseanialaisia kieliä ovat muun muassa samoa, kiribati ja tonga. Maantieteellisesti laajasta levinneisyydestään huolimatta oseanialaisten kielten yhteenlaskettu puhujamäärä on vajaa kaksi miljoonaa.
Oseanialaisten kielten luokitus
Suluissa on arvio kuhunkin ryhmään kuuluvien kielten lukumäärästä.
Sorvanjärvi (Virrat)
Sorvanjärvi on Pirkanmaalla Virroilla Puttoskylän lähellä sijaitseva järvi.
Maantietoa
Järven pinta-ala on 6,7 hehtaaria, se on 700 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 1,6 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Toisveden lähialueeseen (35.421) se kuuluu. Järven vedenpinnan korkeus on 128 metriä mpy.
Kanzi
pienoiskuva|Kanzi vuonna 2006. Kanzi on bonobo eli kääpiösimpanssi, joka on ollut koko elämänsä ajan primatologi Sue Savage-Rumbaughin tutkimuskohteena. Kanzi syntyi vuonna 1980 Emory-yliopistossa Yhdysvaltojen Georgiassa. Sieltä se muutti Georgian osavaltionyliopistoon ja vuonna 2005 ihmisapinoiden tutkimuskeskukseen Iowaan, kun Savage-Rumbaugh siirtyi työskentelemään siellä. Tutkijoiden mukaan Kanzi on osoittanut parempia kielellisiä taitoja kuin mikään muu eläin.
Kanzi ymmärtää useita sanoja ja osaa toimia sille annettujen ohjeiden mukaan. Kun sille sanotaan esimerkiksi ”Kanzi, anna omenan kuva!”, se antaa omenan kuvan hoitajalleen. Kanzi tuntee noin 800 eri sanaa. Se oppi sanoja omatoimisesti, kun sen emolle opetettiin sanoja.
Kanzi tuottaa myös erilaisia ääniä, ja tutkijat ovat kiinnostuneita saamaan selville, voidaanko niitä pitää puhuttuna kielenä. On kiistanalaista, ymmärtääkö apina sanojen merkityksen vai onko tietty ääntely vain temppu, jolla saadaan haluttu vaikutus, kuten hoitaja antamaan herkkuja.
Andre Agassi
Andre Kirk Agassi (s. 29. huhtikuuta 1970 Las Vegas, Nevada) on yhdysvaltalainen entinen tennispelaaja ja maailmanlistan ykkönen. Häntä pidetään yhtenä kaikkien aikojen parhaista tenniksen pelaajista ja hänet tunnetaan yhtenä lajin parhaista syötönpalauttajista. Hän voitti ensimmäisen Grand Slam -turnauksensa vuonna 1992 Wimbledonissa. Koko uransa aikana Agassi voitti kahdeksan Grand Slam -turnausta ja miesten kaksinpelin olympiakultaa vuonna 1996 Atlantan olympialaisissa.
Lapsuus ja nuoruus
Agassin isä on Emmanuel ”Mike” Agassi (oikealta nimeltään Aghassian), joka oli armenialainen ja kotoisin Iranista. Hänen isänsä edusti Irania vuosien 1948 ja 1952 olympialaisissa nyrkkeilyssä. Yhdysvaltoihin muuttanut ja tenniksestä kiinnostunut isä rakensi takapihalleen täysikokoisen tenniskentän ja syöttökoneen, joka ampui palloja normaalia nopeammin. Nuorimmasta pojastaan Andresta hän halusi tehdä tennisammattilaisen. Koulutus sai kummallisiakin piirteitä: isä teippasi kaksivuotiaan poikansa käteen tennismailan ja kiinnitti tennispallon hänen sänkynsä päälle.
Jo kolmevuotiaana nuorta Agassia pidettiin lupauksena. Kymmenvuotiaana hän voitti otteluissa monia tulevia tennistähtiä, kuten Pete Samprasin ja Michael Changin. Agassi pääsi 13-vuotiaana opiskelemaan Nick Bollettierin tennisakatemiaan. Bollettieri toimi hänen valmentajanaan seuraavat yhdeksän vuotta.
Alku ja läpimurto
Agassi voitti ensimmäisen turnauksensa, brasilialaisen Itaparican, jo vuonna 1987. Vuonna 1988 hän oli mukana voittamassa Davis Cupia yhtenä nuorimmista Yhdysvaltain joukkueen jäsenistä ja voitti kaikki vastustajansa kaksinpelissä massakentällä. Hän otti sen lisäksi kuusi muuta turnausvoittoa seitsemästä mahdollisesta. Vuonna 1989 hän voitti yhden turnauksen. Pahan pojan imago ja omaperäinen, rocktähteä muistuttava tyyli tekivät hänestä tunnetun, vaikkei hän ollut voittanut yhtään Grand Slam -turnausta. Hänen esiintymisellään oli suuri vaikutus lajin näkyvyyteen, vaikka ensimmäinen suuri voitto tuli vasta 1992.
Ikuisesta häviäjästä Wimbledon-voittoon
Agassi selviytyi ensimmäistä kertaa Grand Slam -finaaliin vuonna 1990 Ranskan avoimissa mutta hävisi. Vuoden lopussa Yhdysvaltain avoimissa tarjoutui toinen mahdollisuus voittoon, mutta Agassi hävisi finaalissa Pete Samprasille. Vuoden merkittävin saavutus oli toinen Davis Cup -voitto Yhdysvaltain joukkueessa.
Agassi ilmoittautui vuonna 1992 Wimbledonin turnaukseen viime hetkillä, ja siitä tuli hänen ensimmäinen suuri voittonsa ja läpimurtonsa. Hän lähti turnaukseen 12. sijoitettuna, mutta nousi finaaliin asti, jossa kohtasi ”maailman parhaaksi syöttäjäksi” kutsutun Goran Ivaniševicin. Agassia pidettiin tuolloin maailman parhaana syötönpalauttajana. Kaikkien yllätykseksi ”ikuiseksi häviäjäksikin” kutsuttu Agassi voitti ottelun ja sai ensimmäisen Grand Slam -voittonsa. Samana vuonna Agassi voitti myös kolmannen Davis Cupinsa.
Uran huippu
Vuosi 1993 meni kehnosti, ja Agassin ja hänen pitkäaikaisen valmentajansa Nick Bollettierin tiet erosivat. Yhdeksän vuotta Agassin valmentajana toiminut Bollettieri erosi tehtävästään vapaaehtoisesti ja on myöhemmin kuvaillut päätöstään ”uransa suurimmaksi virhearvioinniksi”. Uudeksi valmentajakseen Agassi palkkasi Brad Gilbertin, jonka valmennuksessa Agassi nousi vuonna 1994 1930-luvun jälkeen ensimmäiseksi sijoittamattomaksi pelaajaksi, joka on onnistunut voittamaan Yhdysvaltain avoimet.
Agassi voitti vuonna 1995 Australian avoimet ja nousi ensimmäistä kertaa urallaan tenniksen ATP-listan ensimmäiselle sijalle. Hän voitti finaalissa entisen maailmanlistan ykkösen Pete Samprasin, jonka kanssa Agassi kilpaili ensimmäisestä sijasta koko loppuvuoden. Vuosi 1995 oli hänen uransa paras, sillä Agassi voitti kauden aikana 82 ottelua ja hävisi vain 9.
Pete Sampras katkaisi Agassin neljän turnauksen ja 26 ottelun mittaisen voittoputken Yhdysvaltain avoimien finaalissa ja nousi ATP-listalla takaisin ykkössijalle.
Pohjakosketus ja uusi nousu
Agassi ei vuonna 1996 voittanut yhtään Grand Slam -turnausta mutta voitti kultaa Atlantan olympialaisten miesten kaksinpelistä. Vuosi 1997 jatkui yhä huonommin, sillä huonojen ottelujen ja loukkaantumisten takia Agassi putosi ATP-listalla 141. sijalle. Agassi on myöhemmin tunnustanut alkaneensa tuolloin käyttää metamfetamiinia. Hän myös kärähti doping-testissä mutta sälytti syyllisyyden tapauksesta avustajalleen, jolloin hänet armahdettiin. Agassi myönsi huumeiden käytön omaelämäkerrassaan vasta uransa loputtua.
Avioeronsa jälkeen 1999 Agassi aloitti kovan harjoittelun noustakseen takaisin huipulle. Hänestä tuli saman vuoden kesäkuussa viides pelaaja, joka on voittanut kaikki Grand Slam -turnaukset vähintään kerran. Voitettuaan Yhdysvaltain avoimet hän nousi vuoden lopulla ATP-listan ykköseksi, ja hän oli siten suurimman harppauksen yhden vuoden aikana tehnyt tennisammattilainen nykyisen ATP-listauksen aikana.
Uran lopettaminen
Agassi selviytyi vuonna 2005 Shanghaissa järjestetyn Masters Cup -turnauksen karsinnoista mutta vetäytyi kilpailusta nivelsiteen revettyä. Loukkaantumisen takia hän joutui jättämään väliin monia turnauksia, ja toivuttuaan hän ilmoitti 24. kesäkuuta 2006 lopettavansa uransa saman vuoden Yhdysvaltain avointen jälkeen. Agassin yli 20 vuotta kestänyt ura päättyi 3. syyskuuta 2006, kun hän hävisi kolmannella kierroksella saksalaiselle Benjamin Beckerille nelieräisessä ottelussa.
Agassi voitti uransa aikana 60 turnausta ja 870 ottelua. Hän hävisi 274 ottelua. Uransa aikana Agassi ansaitsi palkintorahoina 31 152 975 dollaria.
Kirjailija ja tenniksenharrastaja David Foster Wallace analysoi Agassin pelityyliä kirjassaan Tennisesseet. Hänen mukaansa Agassilta puuttuu hienovaraisuus. Hän on loistava pelaaja, mutta liikkeet muistuttavat lähinnä heavy metal -muusikkoa. Agassin näkökyky on ylivoimainen, hän näkee "maagisesti", ja sen ansiosta hän pystyy lyömään pompusta melkein joka kerta.
Merkitys
Sports Illustrated sijoitti Agassin seitsemänneksi listallaan maailman parhaista tennispelaajista. Agassia pidetään yhtenä parhaista syötönpalauttajista tenniksen historiassa. Hän on yksi seitsemästä pelaajasta, joka on voittanut jokaisen Grand Slam -turnauksen vähintään kerran, minkä lisäksi Agassi ja Rafael Nadal ovat ainoat miespelaajat, jotka ovat pystyneet tenniksen avoimena aikakautena uransa aikana voittamaan kaikki neljä Grand Slam -turnausta sekä olympiakultaa. Agassi on International Tennis Federationin maailmanmestari vuodelta 1999.
Yksityiselämä
Agassi oli vuosina 1997–1999 naimisissa näyttelijä Brooke Shieldsin kanssa. Vuodesta 2001 hän on ollut naimisissa tennispelaaja Steffi Grafin kanssa. Heillä on kaksi lasta, poika ja tytär.
Borneonkuhankeittäjä
Borneonkuhankeittäjä (Oriolus hosii) on kuhankeittäjien heimoon kuuluva varpuslintu.
Levinneisyys
Borneonkuhankeittäjää tavataan Indonesiassa ja Malesiassa. Laji on harvinainen ja huonosti tunnettu, ja se on vähenemässä elinympäristöjen tuhoutumisen takia. Se on luokiteltu silmälläpidettäväksi.
Sun Jihai
Sun Jihai (s. 30. syyskuuta 1977 Dalian, Liaoning) on kiinalainen jalkapalloilija, joka pelasi kotimaansa lisäksi Englannissa. Hänen pelipaikkansa oli joko keskuspuolustuksessa tai oikeana puolustajana.
Ammattilaisura
Sun aloitti uransa Dalian Shidessä vuonna 1995. Kolmen menestyksekkään kauden jälkeen hän siirtyi lainalle Englantiin, Crystal Palacen joukkueeseen. Seura osti samaan aikaan myös toisen kiinalaispelaajan, Shanghai Shenhuassa pelanneen Fan Zhiyin, ja heistä tuli ensimmäiset kiinalaiset Englannin kentillä. Sun palasi kuitenkin Dalianiin jo yhden kauden jälkeen, vaikka lontoolaisseurassa oli tullut melko paljon vastuuta ja otteluita oli kertynyt 23.
Vuonna 2002 hän lähti toisen kerran Englantiin, ja tällä kertaa vakituisen siirron osoitteena oli Manchester City. Siirtosumma 2,87 miljoonan punnan suuruinen. Saman vuoden lokakuussa Sunista tuli ensimmäinen Valioliigassa maalin tehnyt kiinalainen, kun hän teki joukkueensa ensimmäisen maalin Birminghamia vastaan.
Sun sai Chelsean Eiður Guðjohnsenin taklauksesta melko vakavan polvivamman kauden 2004/05 alussa. Vähitellen Sunin vastuu kuitenkin pieneni, seuran alkaessa investoida rahallisesti aiempaa enemmän uusien pelaajien hankintaan.
Cityn vuosien jälkeen Sun pelasi vuosina 2008–2010 Sheffield Unitedissa, ja tämän jälkeen palasi takaisin kotimaahansa.
Maajoukkueura
Kiinan maajoukkueessa Sun debytoi 6. joulukuuta 1996 ottelussa Uzbekistania vastaan. Yhteensä 64 maaottelua pelannut Sun oli mukana Kiinan joukkueessa 2002 MM-kisoissa, mutta loukkaantui jo ensimmäisessä ottelussa, eikä kyennyt pelaamaan lopuissa kahdessa muussa lohkovaiheen ottelussa.
Sun lopetti maajoukkueuransa vuonna 2008.
Saavutukset
Dalian Shide
Guizhou Renhe
Vastauskonpuhdistus
thumb| Vuonna 1590 painettu [[Vulgata (katolisen Raamatun latinankielinen käännös). 1500-luvun lopussa useat Trenton kirkolliskokouksen päätökset olivat tulleet voimaan.]] Vastauskonpuhdistus eli katolinen reaktio eli katolinen reformaatio oli katolisen kirkon vastaus reformaatioon ja protestantismin leviämiseen 1500-luvun Euroopassa.
Taustaa
Katolinen kirkko oli renessanssipaavien aikoina maallistunut voimakkaasti, ja jo ennen Martti Lutherin teesejä 1517 oli katolisessa kirkossa ollut liikehdintää kirkon opin ja hallinnon kehittämiseksi. Se kuitenkin yrityksistä huolimatta tukahdutettiin. Katolisen kirkon harjoittama anekauppa, yleinen korruptio ja paaviuden alennustila synnyttivät lopulta voimakkaan uskonpuhdistusliikkeen vuoden 1517 jälkeen, kun Martti Luther julkaisi 95 teesiään, jossa arvosteli anekauppaa, paavin valtaa ja katolisen kirkon oppeja. Lutherin sanoma levisi nopeasti kirjapainotaidon keksimisen myötä.
Uskonpuhdistus levisi nopeasti Lutherin, Ulrich Zwinglin ja Jean Calvinin toimesta Saksan ja Sveitsin kansan keskuudessa. Pian uskonpuhdistus levisi myös muihin maihin, kuten Ruotsiin, joka Kustaa Vaasan johdolla vuoden 1527 Västeråsin valtiopäivillä irtaantui paavista. Sama toistui useissa saksalaisissa ruhtinaskunnissa ja lopulta myös Englannissa Henrik VIII:n johdolla. Uuden ajan hallitsijat olivat valmiita irtaantumaan paavin vallasta poliittisista syistä, ja myös katolisessa Espanjassa ja Ranskassa oli ollut pyrkimystä vähentää paavinvaltaa jo ennen uskonpuhdistusta.
Katolisen kirkon reaktio
Uskonpuhdistus pakotti katolisen kirkon reagoimaan. Paavi Hadrianus VI teki 1523 katolisen kirkon synnintunnustuksen, jossa tunnusti katolisen kirkon olevan syyllinen alkaneeseen kirkon jakautumiseen. Uudistuminen katolisessa kirkossa oli kuitenkin hidasta. Uskonpuhdistuksen luoman pakon ja paineen edessä vasta vuonna 1545 Paavali III johdolla aloitettiin Trenton kirkolliskokous, jossa pyrittiin uudistamaan katolinen kirkko.
Trenton kirkolliskokouksen aikana käytiin muun muassa Schmalkaldenin sota 1546–1547, jossa Saksan keisarin Kaarle V:n johdolla katoliset sotivat protestantteja vastaan Saksassa, pyrkimyksenään palauttaa protestanttiset ruhtinaskunnat katolisuuteen. Sota päättyi kuitenkin vuoden 1547 aselevon jälkeen lopulta Augsburgin rauhaan 1555, jossa tuli periaatteeksi ”kenen maa, sen uskonto”, jolloin saksalaisruhtinaat saivat itse päättää alueensa uskonnosta.
Kokouksen päätyttyä 1563 vahvistettiin jo vuonna 1540 syntyneen jesuiittojen asema. Syntyi uuden ajan katolisuus. Anekauppa kiellettiin, inkvisitiota herätettiin uudestaan henkiin, paavin valta varmistettiin, kirkon rakenteita uudistettiin ja katolisen kirkon oppia dogmatisoitiin opillisten kysymysten kohdalla joista protestantit olivat irtaantuneet, kuten sakramentit, vanhurskauttaminen ja pyhimykset.
Uudistusten seurauksia
Uuden ajan katolisuus antoi Euroopan hallitsijoille mahdollisuuden uudistaa katolisuutta ja laajentaa vaikutusvaltaansa kirkkoon. Espanja, Ranska, Itävalta ja Baijerin herttua olivat ennen uskonpuhdistusta vastustaneet paavin valtaa, mutta nyt heistä tuli katolisen uskon puolustajia, kun hallitsijoilla oli tyydyttävä vaikutusvalta maidensa kirkkoihin. Uskonpuhdistus taas edusti heille mahdollisesti hallitsemattomien voimien esiinnousua. Ranskan kuningas sekä keisari Kaarle V olivatkin olleet suuressa roolissa taivuttaessaan paavin kutsumaan koolle Trenton kirkolliskokouksen.
Jesuiitoilla oli vastauskonpuhdistuksessa tärkeä rooli Ignatius Loyolan johdolla. Jesuiitat olivat vastuussa vain paaville, ja olivat korkeasti koulutettuja katolisen uskon puolustajia. He olivat omaksuneet sotilaallisen kurin, ja he toimivat neuvonantajina, yliopistojen professoreina ja lähetysaarnaajina. Jesuiittoja oli lähes jokaisen hallitsijan hovissa, ja heidän avullaan pystyttiin levittämään tehokasta katolista lähetystyötä. Lähetystyö onnistui esimerkiksi Ranskassa, jossa katolisuuden asema lujittui. Ranskassa alkoi myös vainoja ranskalaisia protestantteja vastaan, hugenotteja, joita vastaan Ranskan katoliset sotivat useita kertoja hugenottisodissa.
Vastauskonpuhdistusta käytiin myös kulttuurin, taiteen ja arkkitehtuurin kautta, sillä barokin aikakaudella katoliset rakensivat mahtia korostavia koristeellisia kirkkoja, samalla kun protestanttien kirkot olivat tarkoituksellisesti jätetty yksinkertaisiksi, ja monilla alueilla harjoitettiin kuvainraastoa. Katoliset myös kielsivät harhaoppisina pidettyjä kirjoja jopa kuolemantuomion uhalla.
First Aid Kit (albumi)
First Aid Kit on suomalaisen Disco Ensemble -yhtyeen toinen albumi. Se julkaistiin vuonna 2005. Vuonna 2006 albumista julkaistiin uusittu kansainvälisille markkinoille suunnattu painos, jossa on muutama uudelleen äänitetty kappale, erilainen kansikuvitus sekä DVD-levy, jolla on musiikkivideoita sekä keikkataltiointeja.
Amélie (Orléans)
Amélie (28. syyskuuta 1865 – 25. lokakuuta 1951) oli ranskalainen ylhäisönainen, josta tuli Kaarle I:n puolisona Portugalin kuningatar.
Marie-Amélie syntyi Pariisin kreivin Philippe d’Orléansin perheeseen vuonna 1865 Twickenhamissa Middlesexin kreivikunnassa Englannissa, missä hänen perheensä oli maanpaossa. Perhe pääsi palaamaan Ranskaan 1870-luvun alussa. Vuonna 1886 Marie-Amélie meni naimisiin Portugalin kruununprinssin, tulevan Kaarle I:n kanssa. Häät Lissabonissa ja niitä edeltänyt vastaanotto Pariisissa olivat suurelliset ja herättivät niin paljon positiiivista huomiota, että tasavaltalainen hallitus päätti karkoittaa d’Orléansin perheen ja muut entisten hallitsijasukujen edustajat Ranskasta.
Marie-Amélie ja Kaarle saivat kaksi poikaa ja tyttären, joka kuoli alle vuoden ikäisenä. Amélie käytti aikaansa tuberkuloosin vastaiseen työhön. Vuonna 1908 hän oli paikalla, kun hänen miehensä ja vanhempi poikansa kuolivat salamurhan uhreina. Nuoremmasta pojasta tuli kuningas Emanuel II. Kun tämä syrjäytettiin vuonna 1910, Amélie lähti hänen kanssaan maanpakoon Englantiin. Sieltä hän muutti Versailles'hin. Vuonna 1945 Portugalin hallitus salli hänen käydä vielä Portugalissa. Amélie kuoli vuonna 1951.
Marko Köykkä
Marko Olavi Köykkä (s. 30. syyskuuta 1966 Oulu) on entinen suomalainen jalkapalloilija. Hän oli pelipaikaltaan hyökkääjä.
Köykkä on Oulun Työväen Palloilijoiden kasvatti. Hän teki ensiesiintymisensä pääsarjatasolla OTP:n edustusjoukkueessa kaudella 1985. Seitsemän kauden aikana Köykkä pelasi OTP:ssa, Turun Palloseurassa sekä FC Oulussa yhteensä 113 pääsarjaottelua ja teki niissä seitsemän maalia. I divisioonassa hän esiintyi kausina 1987 ja 1993. Köykkä lopetti uransa Nelosessa pelanneessa Tervareissa 1995. Hänen isänsä Olavi ja veljensä Jarmo ovat myös entisiä pääsarjapelaajia.
18. jääkäripataljoona
thumb|150px|Oskar Bjarne Hugo Nordenswan 18. jääkäripataljoona oli valkoisten itäarmeijan 3. jääkäriprikaatin 6. jääkärirykmenttiin kuuluva joukko-osasto Suomen sisällissodassa.
Komentaja: jääkärikapteeni Oscar Bjarne Hugo Nordenswan (25. maaliskuuta alkaen).
Pataljoonasta muodostettiin sodan jälkeen Kajaanin Sissipataljoona
1. komppania
Päällikkö: jääkäriluutnantti Lennart Wilhelm Hannelius ja jääkärivänrikki Kaarlo Aleksanteri Heiskanen (23. huhtikuuta 1918 alkaen).
2. komppania
Päällikkö: komppanianpäällikkönä Väinö Vilho Räsänen (siirrettiin 15. huhtikuuta konekiväärikomppanian päälliköksi), jääkäriyliluutnantti Arvid Johannes Wennerström (8. huhtikuuta alkaen).
3. komppania
Päällikkö: Karl Waldemar Henrikson.
Konekiväärikomppania
Päällikkö: jääkärikapteeni Ernst Reinhold von Essen (haavoittui hotakassa 23. huhtikuuta 1918), jääkärivänrikki Frans Herman Ilomäki (25. huhtikuuta alkaen).
Pataljoonassa palvelleet Saksan jääkärit
Adjutanttina jääkärivänrikki Kaarlo Aleksanteri Heiskanen (siirrettiin 23. huhtikuuta komppanianpäälliköksi).
Michael Edelstein
Michael Edelstein (s. 20. helmikuuta, 1968, Los Angeles, Kalifornia) on yhdysvaltalainen televisiotuottaja.
Edelstein tuotti Täydellisiä naisia Marc Cherryn ja Tom Spezialyn kanssa vuosina 2004–2006, ja hän sai työstään myös Emmy-ehdokkuuden. Toisella kaudella Edelsteinillä oli ristiriitoja Cherryn kanssa ja hän lopulta lähti sarjasta tammikuussa 2006.
Edelstein on työskennellyt myös sarjoissa Threat Matrix ja Hope & Faith.
Johann Hermann Bauer
Johann Hermann Bauer (30. kesäkuuta 1861 Praha, Itävalta-Unkari – 5. huhtikuuta 1891 Görz, Itävalta-Unkari) oli itävaltalainen shakinpelaaja.
Hän syntyi Böömissä, joka oli osa Itävalta-Unkaria. Bauer muutti Wieniin ja voitti shakkimestarin tittelin Frankfurtissa 1887. Hänen paras turnauksensa oli Grazin vuoden 1890 turnaus, jossa hän tuli toiseksi ennen Emanuel Laskeria.
Hän on myös tunnettu tappiostaan Emanuel Laskerille tämän kuuluisalla kaksoilähetinuhrauksella.
Bauer kuoli tuberkuloosiin 29 vuoden iässä.
Apóstolos Paréllis
Apóstolos Paréllis (, s. 24. heinäkuuta 1985) on kyproslainen kiekonheittäjä. Paréllis on 188 senttimetriä pitkä ja painaa 95 kilogrammaa. Hän pitää hallussaan Kyproksen ennätystä.
Paréllis oli mukana vuoden 2012 kesäolympialaisissa, jossa hän karsiutui ensimmäisenä finaalista. Vuoden 2013 MM-kilpailuissa Moskovassa hän jäi niin ikään karsintaan. Vuoden 2015 MM-kilpailuissa Pekingissä Paréllis sijoittui finaalin kuudenneksi tuloksella 64,55. Rio de Janeiron olympialaisissa 2016 hän oli kahdeksas tuloksella 63,72 ja Lontoon MM-kilpailuissa 2017 kymmenes heitettyään 63,17. Berliinin EM-kilpailuissa 2018 hän sijoittui kahdeksanneksi ja Dohan MM-kilpailuissa 2019 viidenneksi maansa ennätyksellä 66,32. Vuodelle 2021 siirretyissä Tokion olympialaisissa hän karsiutui loppukilpailusta. Seuraavana vuonna hän karsiutui loppukilpailusta Eugenen MM-kilpailuissa ja oli kahdeksas Münchenin EM-kilpailuissa.
Paréllis saavutti vuonna 2007 alle 23-vuotiaiden EM-pronssia. Kansainyhteisön kisoista 2014 Glasgow'sta hän saavutti hopeaa heitettyään 63,22 metriä. Gold Coastin Kansainyhteisön kisoissa 2018 hän sai pronssia tuloksella 63,61. Hän voitti kultaa Välimeren kilpailuissa Tarragonassa 2018 tuloksella 62,98 ja Oranissa 2022 tuloksella 63,59. Hänellä on kaksi kultaa ja yksi hopea Euroopan pienten valtioiden kisoista.
Naukukuhankeittäjä
Naukukuhankeittäjä (Oriolus cruentus) on kuhankeittäjien heimoon kuuluva varpuslintu.
Levinneisyys
Naukukuhankeittäjää tavataan Indonesiassa ja Malesiassa. Lajin ei uskota olevan vaarassa.
Sveitsin kielet
pienoiskuva|Sveitsin kielellinen tilanne Sveitsi on tunnettu neljästä kansallisesta kielestään: saksa, ranska, italia ja retoromaani. Näistä saksa, ranska ja italia ovat virallisia kieliä koko maan tasolla. Kaikki sveitsiläiset eivät kuitenkaan osaa sujuvasti kaikkia neljää kieltä. . Kouluissa oppilaiden on kuitenkin opiskeltava vähintään kahta kieltä. Yli 15-vuotiaista 40 prosenttia käyttää vähintään kahta kieltä päivittäin. Sveitsin yleisradioyhtiöllä (SRG SSR) on oma kanavansa kaikille neljälle kielelle.
Ethnologuen mukaan maassa tavataan 13 elävää kieltä.
Syy Sveitsin monikielisyyteen on se, että Sveitsi on valtioliitto, jonka osat, eli kantonit, saavat itse päättää, mitkä kielet ovat virallisia niiden alueella. Maan perustuslaki takaa kansallisen kielen aseman kaikille neljälle kielelle. pienoiskuva|Havainnekuva sveitsiläisestä näppäimistöstä Joissain tilanteissa Sveitsissä käytetään myös latinaa, koska sen katsotaan olevan neutraali kieli kaikille sveitsiläisille. Esimerkki tällaisesta tilanteesta on Sveitsin maatunnus: CH on peräisin ilmauksesta Confederatio Helvetica. . Myös Sveitsin frangien kolikkoihin on lyöty maan latinankielinen nimi kaikkien neljän virallisen kielen sijaan.
Saksa
Saksa on Sveitsin puhutuin kieli. Sitä puhuu noin 63 prosenttia koko väestöstä. Yksinomaan saksankielisiä kantoneita ovat Zürich, Luzern, Uri, Schwyz, Obwalden, Nidwalden, Glarus, Zug, Solothurn, Basel-Stadt, Basel-Landschaft, Schaffhausen, Appenzell Ausserrhoden, Appenzell Innerrhoden, Sankt Gallen, Aargau ja Thurgau.
Sveitsissä puhuttavia alemannimurteita kutsutaan yhteisnimityksellä sveitsinsaksa, ja ne poikkeavat huomattavasti niin saksan yleiskielestä kuin Saksassa puhuttavista murteista. Virallisissa yhteyksissä käytetään sveitsinsaksan sijaan kirjakielenä Sveitsin standardisaksaa, joka eroaa Saksassa käytettävästä kirjakielestä lähinnä sanaston osalta; lisäksi ß-kirjainta ei käytetä ollenkaan, vaan se korvataan aina kirjainyhdistelmällä ss.
Saksankielinen SRG SSR:n kanava on nimeltään Schweizer Radio und Fernsehen.
Ranska
Ranskaa puhuu 23 prosenttia koko väestöstä. Sveitsin ranskankielistä aluetta kutsutaan toisinaan nimellä Romandie. Virallisesti ranskankielisiä kantoneita ovat Vaud, Geneve, Neuchâtel ja Jura. Lisäksi Fribourgin, Bernin ja Valais'n kantoneissa ranska on virallinen kieli saksan rinnalla. .
Sveitsinranska eroaa jonkin verran Ranskan yleiskielestä.
Ranskankielisenä SRG SSR:n kanavana toimii Radio Télévision Suisse.
Italia
Italiaa puhuu 8 prosenttia koko maan väestöstä. Ainoa kantoni, jossa italia on enemmistön kieli, on Ticino. Lisäksi sitä puhutaan Graubündenin kantonin eteläisissä osissa. .
Italiankielisistä yleisradiopalveluista vastaa Radiotelevisione svizzera.
Retoromaani
Retoromaania puhutaan virallisesti ainoastaan osassa Graubündenia. Vain alle 1 % maan väestöstä puhuu retoromaania.
SRG SSR:n retoromaaninkielinen kanava on nimeltään Radiotelevisiun Svizra Rumantscha.
Muut kielet
Vieraskielisten osuus on kasvanut voimakkaasti Sveitsissä 1970-luvulta lähtien, jolloin heitä oli 3,7 prosenttia maan koko väestöstä. Vuonna 2019 vastaava luku 22,7 prosenttia. Kielet jakautuva seuraavasti: Englantia käytetään yleisesti elinkeinoelämän parissa. Sveitsiläiset suhtautuvat melko suvaitsevaisesti vieraskielisiin. .
Virgen del Rocíon rautatieasema
Virgen del Rocíon rautatieasema on vuonna 1992 avattu pääosin lähijunien käytössä oleva rautatieasema Sevillassa Andalusiassa. Asema on saanut nimensä läheisestä Hospital Universitario Virgen del Rocío -sairaalasta.
Sevillan Cercanías-lähijunajärjestelmän linjat C-1, C-4 ja C-5 kulkevat Virgen del Rocíon aseman kautta. Kaukojunista ainoastaan Jaenin ja Cádizin väliä Sevillan kautta liikennöivä Media Distancia -vuoro 65 pysähtyy asemalla.
Karaveli
frame|Latinalaispurjein varustettu (caravela latina) portugalilainen karaveli Boa Esperança.
Virgen del Rocíon rautatieasema
Sevillan metron suunnitteilla olevan linjan 4 on tarkoitus kulkea Virgen del Rocíon kautta.
Karaveli
Karaveli, karavelli tai kraveli oli espanjalaisten 1400-luvun alussa kehittämä pienikokoinen purjealustyyppi. Karavelissa oli bysanttilaisperäiset latinalaispurjeet ohjailtavuuden lisäämiseksi sekä pohjoiseurooppalaisten rahtilaivojen tapaan tilava runko. Suuremman rungon ansiosta karavelit saattoivat viettää merellä pidempiä aikoja ja kuljettaa enemmän lastia ja elintarvikkeita. Karaveli kehittyi suuremmaksi ja tilavammaksi 1500-luvun vaihteen lähestyessä. Tunnetuimpia karaveleja olivat Kristoffer Kolumbuksen alukset Pinta ja Niña. Hänen Santa María -laivansa sen sijaan oli karakki. Karavelit rakennettiin tasasaumaisiksi.
Portugalilainen karaveli oli yleensä takiloitu caravela latina -takiloinnilla, eli siinä oli kaikissa mastoissa latinalaispurje. Espanjalaiset, jotka purjehtivat avomerellä, takiloivat karavelinsa caravela redonda -takiloinnilla, jolloin kaikissa muissa mastoissa paitsi mesaanissa on raakapurje.
Turion 64 X2
thumb|right|250px|Turion 64 X2 -suorittimen etu- ja takapuoli. Turion 64 X2 on AMD:n valmistama 64-bittinen kaksiytiminen suoritin, joka kilpailee Intelin Core- ja Intel Core 2 -suorittimien kanssa. Turion 64 X2 julkaistiin syyskuussa 2006 pienen myöhästymisen jälkeen. Prosessorit käyttävät Socket S1 -suoritinkantaa, ja tukevat DDR2-muistia. Ne tukevat myös AMD:n virtualisointiteknologiaa ja muita virransäästökeinoja.
Alkuvaiheessa AMD tuotti 64 X2 -suorittimet IBM:n kehittämällä 90 nanometrin SOI-teknologialla. Vanhemmat 90 nanometrin teknologialla valmistetut prosessorit tunnetaan koodinimellä "Taylor" ja "Trinidad", ja 65 nanometrin prosessilla valmistetut nimellä "Tyler".
AMD Turion
Someron koulujupakka
Someron koulujupakka oli 1930-luvulla laajaa julkista huomiota aina Kouluhallitusta ja Eduskuntaa myöten herättänyt tapaus, jossa Someron yhteiskoulun IKL-henkinen johtokunta vuonna 1936 joutui vastakkain koulun rehtorin Joel Vilkin kanssa johtokunnan haluttua erottaa vasemmistolaisena pidetyn koulun opettajan, kirjallisuudentutkija Vihtori Laurilan. Selkkaus sai alkunsa kun Etsivän Keskuspoliisin julkitulleessa ns. kansanrintamamuistiossa mainittiin Laurilan nimi, koska hän oli ollut kuulunut Ihmisoikeuksien liittoon ja ollut Nuortasavaltalaisten liiton johtokunnan jäsen. Muistiossa lueteltiin järjestöjä, jotka olivat EK:n mielestä olleet kommunistien soluttamia. Tämän jälkeen Laurila leimattiin oikeistolehdissä kommunistiksi ja "Moskovan kätyriksi".
Eräs prosessia kärjistänyt yksityiskohta oli, kun Laurilan kodin seinällä ollutta Leo Tolstoin muotokuvaa luultiin Karl Marxiksi. Someron yhteiskoulussa myös samaan aikaan opettajana toiminut kirjailija Sampo Haahtela on kuvannut tapausta romaanissaan Idealistit (1946).
Acirema
The Secret Treasure of Raguoc in the Acirema Dungeons (tuttavallisemmin Acirema) oli ensimmäisiä suomalaisia roolipelejä. Se julkaistiin vuonna 1985. Pelin luoja oli nimimerkki MikroBitti -lehteen kirjoittava nimimerkki Nordic eli Risto Hieta. Pelistä julkaistiin kaksi laitosta: Acirema ja Acirema II.
Pelin nimi on muodostettu sanasta "america" kirjoittamalla se lopusta alkuun. Samaten pelinjohtajan nimi, "Raguoc" on englannin kielen puumaa tarkoittava "cougar" lopusta alkuun kirjoitettuna. Kirjoittajan tuolloinen mieltymys amerikkalaisiin autoihin (Mercury Cougar) näkynee nimivalinnoissa.
Petäjäjärvi (Virrat)
Petäjäjärvi on Pirkanmaalla Virroilla Herraskylän lähellä sijaitseva järvi.
Maantietoa
Järven pinta-ala on 6,4 hehtaaria, se on 600 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Toisveden lähialueeseen (35.421) se kuuluu. Järven vedenpinnan korkeus on 130,9 metriä mpy.
Kirsti Doukas
Kirsti Irene Doukas (s. 7. lokakuuta 1964 Alajärvi) on suomalainen korusuunnittelija ja kultaseppä, joka toimi Kalevala Korun pääsuunnittelijana vuosina 1994–2010 sekä myöhemmin saman yrityksen muotoilujohtajana.
Doukas on opiskellut Lahden Muotoiluinstituutissa artenomiksi ja kultasepäksi sekä Taideteollisessa korkeakoulussa taiteen maisteriksi. Hän sai muotoilun valtionpalkinnon vuonna 2006 ja Vuoden kultaseppä -nimityksen 1999. Vuonna 2014 hänet palkittiin Pro Finlandia -mitalilla.
Doukas toimii korusuunnittelijana aviomiehensä, kultaseppämestari Kristian Saarikorven kanssa yhteisessä Saarikorpi Design Oy:ssä Fiskarsissa.
Deinokrates (arkkitehti)
Deinokrates (300/200-luku eaa.) oli antiikin kreikkalainen arkkitehti. Häntä arvellaan taustaltaan rhodoslaiseksi. Deinokrates oli Aleksanteri Suuren aikakauden merkittävin arkkitehti ja toimi Aleksanterin hoviarkkitehtina.
Deinokrates oli uuden, vuoden 356 eaa. tulipalon jälkeen uusitun Efesoksen Artemiin temppelin arkkitehti. Hän seurasi Aleksanteri Suurta Egyptiin, jossa sai tehtäväksi Aleksanterin perustaman Aleksandrian suunnittelun ja rakennuttamisen. Aleksandriassa hän suunnitteli kaupungin asemakaavan ja useita sen alkuvaiheen keskeisiä rakennuksia.
Khorixas
thumb|250px|right|Lapsia Khorixasissa.
Khorixas on 6 000 asukkaan kaupunki Kunenen alueen eteläosissa läntisessä Namibiassa. Se oli Damaramaan bantustanin pääkaupunki ennen Namibian itsenäisyyttä. Se on Khorixasin vaalipiirin keskus. Suurin osa asukkaista on damaroja. Kaupunki sijaitsee lähellä Khorixasin kivettynyttä metsää ja Twyfelfonteinin laaksoa, joka on tunnettu kalliopiirroksistaan. Ne ovat Unescon maailmanperintökohde.
Talous ja infrastruktuuri
Khorixas kärsii siitä, että kaupunki ei ole juuri kehittynyt, eikä siellä ole kovin paljon työpaikkoja, joka on johtanut väestön turhautumiseen ja siihen, että monet nuoret ovat lähteneet kaupungista. Kaupungin työttymyysasteen on arvioitu olevan noin 70%. Kaupungin epävirallisessa osassa Donkerhoekissa (afrikaansiksi ‘pimeä nurkka’) ei ole sen paremmin sähköä kuin juoksevaa vettäkään.
Kunenen alueen sairaala ja eräät alueen toimistot ovat edelleen Khorixasissa, vaikka alueen pääkaupunki on Opuwo. Kaupungin lentokenttä sijaitsee yhdeksän kilometriä kaupungista itään, ja sen rinnalla kulkee päätie C39. Kiitoratojen numerot ovat 09/27, ja kentän korkeus merenpinnasta on 1012 m.
Kaupungissa on kuusi koulua ja yksi Namibian yliopiston yksikkö. Suurin alkeiskoulu on nimeltään Versteendewoud ja lukio on nimeltään Cornelius Goreseb High School. Muut koulut ovat Eddie Bowe Primary School, Welwitchia Primary School, Welwitchia Junior Secondary School ja Th. F. ǃGaeb Primary School.
Politiikka
Khorixasia hallinnoi kaupunginvaltuusto, jossa on seitsemän valtuutettua. Kun alue on vanhaa damaroiden asuinaluetta, niin damaroiden United Democratic Front (UDF) on vahvassa asemassa alueen politiikassa. Toisin kuin muualla Namibiassa, maan vahvin puolue SWAPO ei ennen vuotta 2015 ollut voittanut paikkakunnan vaaleissa.
Paikallisvaalit
Vuoden 2015 paikallisvaaleissa SWAPO otti ensimmäisen voittonsa Khorixasissa saaden 1,741 ääntä ja neljä valtuutettua ja näin ollen ehdottoman enemmistän valtuustossa. Tulokset olivat seuraavat:
Vuoden 2020 paikallisvaaleissa UDF oli voittaja SWAPOn tullessa toiseksi. Tulokset olivat seuraavat:
Ilmasto
Khorixas kuuluu Köppenin ilmastoluokituksessa subtrooppiseen aavikkoilmaston (BSh). Kesät ovat kuumia ja talvet leutoja. Se on hyvin lähellä aavikkoilmastoa. Keskimääräinen vuosittainen sademäärä on 220 mm. Kuivana kesänä 2018–19 saatiin sadetta vain 106 mm.